
	[bookmark: nev]DOMBI VIKTÓRIA
Tanító
BA, 3. félév
Nyugat-magyarországi Egyetem
Apáczai Csere János Kar
	






Témavezető:
	Várszeginé Dr. Gáncs Erzsébet
egyetemi adjunktus, NYME AK




Kalotaszeg dallamvilága

2013 óta tanító szakos, ének-zene műveltségterületes hallgató vagyok. Néptáncos múltamnak köszönhetően kialakult bennem a népzene iránti szeretet. 16 évnyi táncos tapasztalat elegendő bátorságot adott ahhoz, hogy kimerjek állni nagyobb közönség elé énekelni (egyedül), ezért jelentkeztem idén, első ízben a Tudományos Diákköri Konferenciára. Rendszeresen szerepeltem népdaléneklési versenyeken, melyekre mindig tudatosan és maximális erőfeszítéssel készültem. Számos tájegységhez tartozó népdalcsokrokat énekeltem már. Összeállításukat általában felkészítő tanárom segítsége által választottam ki. A karon először 2014 tavaszán megrendezett népdaléneklési versenyen vettem részt, ahol aranyérmes lettem. A Kar különböző rendezvényein, diplomaosztóin, tanévnyitóin is énekeltem.
A Tudományos Diákköri Konferencia kari fordulóján kalotaszegi dalokat énekeltem. Döntésemben nagy szerepet játszott egyrészt, hogy ezt a csokrot már több alkalommal is énekeltem, másrészt Kalotaszeg nagyon közel áll hozzám, mind a néptánc, mind a népzene kapcsán. Az erőteljessége és az elevensége az, ami nagyon megtetszett. A kalotaszegi népdaloknál különleges lehetőség adódik arra, hogy a hangok erőteljesen és szépen megszólaljanak.
Az Országos Tudományos Diákköri Konferencián előadásomban egy sánta ritmusú, hajnali éneket, egy csárdást, egy lassú csárdást és egy friss tempójú népdalt fognak hallani. 



